**ΕΝΗΜΕΡΩΣΗ ΓΙΑ ΛΕΙΤΟΥΡΓΙΑ ΟΛΟΗΜΕΡΟΥ ΣΧΟΛΕΙΟΥ, ΚΑΤΑ ΤΟ ΕΡΧΟΜΕΝΟ ΣΧΟΛ. ΕΤΟΣ**

Αγαπητοί γονείς – κηδεμόνες,

όσοι από εσάς ενδιαφέρεστε το παιδί ή τα παιδιά σας να παρακολουθήσουν το **Ολοήμερο Τμήμα**, κατά το ερχόμενο σχολικό έτος 2017-18, παρακαλούμε εντός των προσεχών ημερών και **οπωσδήποτε μέχρι την Παρασκευή** **19 Μαΐου** να επικοινωνήσετε μαζί μας (2243029190) ή να προσέλθετε στο σχολείο, για να συμπληρώσουμε μαζί τη σχετική **αίτηση**.

Για να μπορέσουμε ως σχολείο να αιτηθούμε τη λειτουργία Ολοήμερου Τμήματος πρέπει να υπάρχουν αιτήσεις για τουλάχιστον 14 παιδιά, με τις παρακάτω **προϋποθέσεις**:

1. Και οι δύο γονείς των μαθητών πρέπει να μας προσκομίσουν **βεβαίωση εργασίας** από τον εργοδότη τους ή **κάρτα ανεργίας**, εφόσον είναι άνεργοι. Δεν αρκεί να διαθέτει κάποιο από τα παραπάνω ο ένας εκ των δύο γονέων, αλλά **και οι δύο**. Οι **αυτοαπασχολούμενοι** πρέπει να μας προσκομίσουν **βεβαίωση από τον ασφαλιστικό τους φορέα**.
2. Μπορούν να εγγράψουν στο Ολοήμερο Τμήμα τα παιδιά τους και οι παρακάτω **ευπαθείς ομάδες**: πολύτεκνες ή τρίτεκνες οικογένειες, μονογονεϊκές οικογένειες, οικογένειες με γονείς που πάσχουν από χρόνιες παθήσεις ή ενταγμένους σε προγράμματα απεξάρτησης, φυλακισμένους κ.λπ. Για κάθε μία από τις παραπάνω περιπτώσεις απαιτείται σχετική βεβαίωση.

Πρέπει να γνωρίζετε ότι:

* Η φοίτηση είναι **υποχρεωτική** για όλο το διδακτικό έτος.
* Η δηλωθείσα στην αίτηση **ώρα αποχώρησης** (3:00 ή 4:00 μ.μ.) παραμένει η ίδια, μέχρι τη λήξη του διδακτ. έτους.
* Εάν κατά τη διάρκεια του έτους αποχωρήσουν μαθητές και ο αριθμός πέσει κάτω από το 14, η λειτουργία του Τμήματος **αναστέλλεται**.

Ως Διεύθυνση πιστεύουμε ότι το Ολοήμερο μπορεί υπό προϋποθέσεις να παράσχει σημαντικό έργο, να βοηθήσει κυρίως τα μαθησιακά αδύναμα παιδιά, να αποτελέσει ένα χρονικό διάστημα δημιουργικής απασχόλησης και να ικανοποιήσει ποικίλες ανάγκες των εργαζόμενων γονέων.

Συζητήστε το θέμα και πάρτε ως οικογένειες την καλύτερη δυνατή απόφαση.

ο Διευθυντής, Κόκκινος Νομικός

**ΕΝΗΜΕΡΩΣΗ ΓΙΑ ΛΕΙΤΟΥΡΓΙΑ ΟΛΟΗΜΕΡΟΥ ΣΧΟΛΕΙΟΥ, ΚΑΤΑ ΤΟ ΕΡΧΟΜΕΝΟ ΣΧΟΛ. ΕΤΟΣ**

Αγαπητοί γονείς – κηδεμόνες,

όσοι από εσάς ενδιαφέρεστε το παιδί ή τα παιδιά σας να παρακολουθήσουν το **Ολοήμερο Τμήμα**, κατά το ερχόμενο σχολικό έτος 2017-18, παρακαλούμε εντός των προσεχών ημερών και **οπωσδήποτε μέχρι την Παρασκευή** **19 Μαΐου** να επικοινωνήσετε μαζί μας (2243029190) ή να προσέλθετε στο σχολείο, για να συμπληρώσουμε μαζί τη σχετική **αίτηση**.

Για να μπορέσουμε ως σχολείο να αιτηθούμε τη λειτουργία Ολοήμερου Τμήματος πρέπει να υπάρχουν αιτήσεις για τουλάχιστον 14 παιδιά, με τις παρακάτω **προϋποθέσεις**:

1. Και οι δύο γονείς των μαθητών πρέπει να μας προσκομίσουν **βεβαίωση εργασίας** από τον εργοδότη τους ή **κάρτα ανεργίας**, εφόσον είναι άνεργοι. Δεν αρκεί να διαθέτει κάποιο τα παραπάνω ο ένας εκ των δύο γονέων, αλλά **και οι δύο**. Οι **αυτοαπασχολούμενοι** πρέπει να μας προσκομίσουν **βεβαίωση από τον ασφαλιστικό τους φορέα**.
2. Μπορούν να εγγράψουν στο Ολοήμερο Τμήμα τα παιδιά τους και οι παρακάτω **ευπαθείς ομάδες**: πολύτεκνες ή τρίτεκνες οικογένειες, μονογονεϊκές οικογένειες, οικογένειες με γονείς που πάσχουν από χρόνιες παθήσεις ή ενταγμένους σε προγράμματα απεξάρτησης, φυλακισμένους κ.λπ. Για κάθε μία από τις παραπάνω περιπτώσεις απαιτείται σχετική βεβαίωση.

Πρέπει να γνωρίζετε ότι:

* Η φοίτηση είναι **υποχρεωτική** για όλο το διδακτικό έτος.
* Η δηλωθείσα στην αίτηση **ώρα αποχώρησης** (3:00 ή 4:00 μ.μ.) παραμένει η ίδια, μέχρι τη λήξη του διδακτ. έτους.
* Εάν κατά τη διάρκεια του έτους αποχωρήσουν μαθητές και ο αριθμός πέσει κάτω από το 14, η λειτουργία του Τμήματος **αναστέλλεται**.

Ως Διεύθυνση πιστεύουμε ότι το Ολοήμερο μπορεί υπό προϋποθέσεις να παράσχει σημαντικό έργο, να βοηθήσει κυρίως τα μαθησιακά αδύναμα παιδιά, να αποτελέσει ένα χρονικό διάστημα δημιουργικής απασχόλησης και να ικανοποιήσει ποικίλες ανάγκες των εργαζόμενων γονέων.

Συζητήστε το θέμα και πάρτε ως οικογένειες την καλύτερη δυνατή απόφαση.

ο Διευθυντής, Κόκκινος Νομικός